section_heading: Radnja
paragraph_text: Peter Beaupre, Alice Ribbons, Burton Jernigan i Earl Unger su međunarodno traženi kriminalci koji rade za sjevernokorejsku komunističku terorističku organizaciju. Nakon krađe vrijednog američkog mikročipa, kriminalci ga stave u dječji autić, ali u zračnoj luci paketi se zamijene i autić dobije gospođa Hess, čikaška umirovljenica koja ga pokloni Alexu, dječaku iz susjedstva koji joj je očistio snijeg na prilazu. Alex se vraća kući i otkriva da ima vodene kozice. Idućeg dana, Alex otkriva lopove u susjednoj kući i zove policiju, ali oni pobjegnu pa mu nitko ne vjeruje. Sutradan se ponovi isto, ali Alex snimi Beauprea s kamerom koju je pričvrstio za autić. Nakon što se ponovno domogne autića, Alex otkriva mikročip i obavijesti američko ratno zrakoplovstvo.